Document ID: /roh_data/filtered/fineweb-2-filterrobots_roh.jsonl.gz/44455

Gia in'emna avant Pasca hai dà avant il portal dal nord dal tunnel dal Gottard lungas colonnas. Cumenzà a far colonnas haja quai gia la damaun tranter Erstfeld e Göschenen. Sonda da mezdi avevi 12 kilometers, il suentermezdi fin a 14 kilometers colonna. Tenor Viasuisse ha quai muntà in temp da spetga d'enturn duas uras e mesa. Als viagiants ha il Club da touring svizzer recumdà la ruta sur l'autostrada A13 ed il San Bernardino.
Pervi dal cumenzament da las vacanzas en il chantun Berna ed en intgins stadis federativs tudestgs hajan ins bain spetgà colonnas sco avant la pandemia – questas dimensiuns n'hajan ins però betg spetgà.